****

 **REPUBLIKA HRVATSKA**

**VUKOVARSKO-SRIJEMSKA ŽUPANIJA**

**OPĆINA NEGOSLAVCI**

**Općinski načelnik**

**KLASA:** 302-02/21-01/01

**URBROJ:** 2196/06-01-21-01

**Negoslavci,** 14.06.2021. godine

 Na temelju članka 36. Zakona o sustavu strateškog planiranja i upravljanja razvojem Republike Hrvatske („Narodne novine“ broj 123/17) i članka 32. točke 2. Statuta Općine Negoslavci („Službeni glasnik Općine Negoslavci“ broj 01/21), Općinski načelnik Općine Negoslavci dana 14.06.2021. godine donosi

**ODLUKU**

**o imenovanju lokalnog kordinatora Općine Negoslavci**

**Članak 1.**

Imenuje se Siniša Tripunović, Stručni suradnik-voditelj projekata Općine Negoslavci, za lokalnog kordinatora Općine Negoslavci.

**Članak 2.**

Lokalni koordinator obavlja sljedeće poslove:

1. koordinira i nadzire izradu akata strateškog planiranja od značaja za Općinu Negoslavci sukladno člancima 25. i 26. Zakona o sustavu strateškog planiranja i upravljanja razvojem Republike Hrvatske (u daljem tekstu: Zakon), za koje ih ovlasti Općinski načelnik Općine Negoslavci,

2. provjerava usklađenost akata strateškog planiranja od značaja za Općinu Negoslavci iz točke 1. ovoga stavka s aktima strateškog planiranja više ili jednake hijerarhijske razine i o tome podnosi izvješće Općinskom načelniku Općine Negoslavci i Koordinacijskom tijelu,

3. nadzire i prati provedbu akata strateškog planiranja iz točke 1. ovoga stavka te izvješćuje Općinskog načelnika Općine Negoslavci, regionalnog koordinatora i Koordinacijsko tijelo o njihovoj provedbi,

4. koordinira poslove na razini Općine Negoslavci vezane uz planiranje i provedbu razvojnih projekata,

5. obavlja upis razvojnih projekata od značaja za Općinu Negoslavci u registar projekata iz članka 46. Zakona,

6. surađuje s Koordinacijskim tijelom, regionalnim koordinatorima i drugim lokalnim koordinatorima na poslovima strateškog planiranja i upravljanja razvojem i

7. obavlja i druge poslove sukladno Zakonu.

**Članak 3.**

 Kontakt podaci lokalnog kordinatora:

* e-mail: opcina.negoslavci@gmail.com
* službeni telefon: 032/517-035

**Članak 4.**

Ova Odluka stupa na snagu danom donošenja i objavit će se u Službenom glasniku Općine Negoslavci i na web stranici Općine Negoslavci.

**Općinski načelnik:**

Dušan Jeckov